Sagittarius A*

Sagittarius A* (disebut "Sagittarius A-Bintang", disingkat Sgr A*) ialah lohong hitam supermasif di dalam pusat Bima Sakti, berdekatan sempadan buruj-buruj Pemanah (Sagittarius) dan Kala (Scorpius) kira-kira 5.6° selatan ekliptik. Lohong hitam ini sumber radio astronomi yang terang dan padat.

Nama lohong hitam ini ada sebab sejarahnya. Huruf A menandakan sumber radio paling terang dalam buruj Pemanah. Tanda bintang ( * ) pada nama lohong hitam ini kerana penemuannya dianggap "menguja", dan dalam fizik atom, tatanama atom teruja ditandakan dengan tanda bintang. Tanda bintang ini diberikan pada tahun 1982 oleh Robert L. Brown yang memahami bahawa pancaran radio terkuat dari pusat galaksi dinampakkan akibat sebuah objek radio tidak terma padat.

Pemerhatian beberapa bintang yang mengorbit sekitar Sagittarius A*, terutamanya bintang S2, telah digunakan untuk mencari jisim dan had atas jejari objek. Berdasarkan jisim dan had atas ini, ahli-ahli falak telah menyimpulkan bahawa Sagittarius A* mesti lohong hitam supermasif Bima Sakti.  Nilai semasa jisim lohong hitam ini ialah 4.154 (± 0.014) juta jisim matahari.

Pada 12 Mei 2022, ahli-ahli falak menyiarkan gambar Sagittarius A* diambil daripada data pemerhatian radio Event Horizon Telescope pada April 2017, gambar ini mengesahkan objek tersebut sebagai sebuah lohong hitam. Gambar ini gambar lohong hitam kedua yang disahkan selepas gambar lohong hitam yang diambil daripada galaksi Messier 87 pada tahun 2019.

Lihat juga
 Astronomi sinar-x

Rujukan

Pautan luar

 UCLA Galactic Center Group – latest results retrieved 8/12/2009
  Is there a Supermassive Black Hole at the Center of the Milky Way? (arxiv preprint)
 2004 paper deducing mass of central black hole from orbits of 7 stars (arxiv preprint)
 ESO video clip of orbiting star (533 KB MPEG Video)
 The Proper Motion of Sgr A* and the Mass of Sgr A* (PDF)
 NRAO article regarding VLBI radio imaging of Sgr A*
 Peering into a Black Hole, video New York Times 2015

Galaksi Bima Sakti
Sumber radio astronomi
Lohong hitam supermasif